《河传 夏夜闻隔院歌声有感》
清代·杨芳灿

宛转。凄怨。路迢迢。隔断红墙绮寮。香喉一串可怜娇。

长宵。恼人翻六幺。

我亦康陵传旧谱。筝琶鼓。红豆当场数。到而今。恨飘零。

空庭。倚栏和泪听。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。